text: Politi: Man skal selv sikre sin virksomhed
  05 februar 2015 kl. 17.37
  Butiksejere og virksomheder kommer ikke uden om at sikre sig mod indbrud. Det er ikke alle tiltag der koster penge.
  Specialkonsulent i det kriminalpræventive sekretariat hos Syd- og Sønderjyllands Politi, Christian Østergård, fortæller her lidt om hvad virksomheder kan gøre for at minimere antallet af indbrud. Spørgsmålet kommer efter, at butiksejer Palle Sørensen fra Kolding har haft indbrud seks gange. Nu har han både sat bom og kamera op.
  - Det gælder om at have en klar politik på området, fortæller Christian Østergård.
  - Der skal være klare aftaler om hvem der lukker virksomheden for natten - det burde ikke være nødvendigt med en vægter der kommer og lukker vinduerne.
  Politiet i Syd- og Sønderjylland er også ved at få de sydjyske virksomheder til at hjælpe hinanden, med at holde øje med personer der lusker rundt. Det kalder de Erhvervs-nabohjælp.
  De har fået udarbejdet en Sikringsmanual. Den kan du gratis downloade via linket nederst på siden.
  Sikringsmanual til virksomheder
  Hør her hvad du kan gøre for at undgå indbrud, uden det koster noget. Christian Østergård fortæller. var. 1'40.
  